Notr Dam soborı (film, 1939)

Notre Dame Soborı — 1939-jılı AQSh tárepinen súwretke túsirilgen film. Viktor Gyugonıń 1831-jılı tap usı atamadaǵı romanınıń filmi. Wilyam Diterldiń rejissyorlıǵında súwretke túsirilgen bul filmniń bas rollerinde Charles Laughton hám Maureen O'Hara oynaǵan.

Filmde cıganlar, qara xalıq, baylar, korol hám diniy klass sıyaqlı jámiyettiń hár túrli toparlarındaǵı adamlardıń ómiri súwretlenedi; jaqsılıq penen jamanlıq uǵımları talqılanadı. Scenarist Sonya Levien Bruno Franktıń ózlestiriwi boyınsha scenariydi jazadı. Sonday-aq, XV ásirdegi Parijdegi cıganlardıń awhalı menen Ekinshi jáhán urısı jıllarınan sońǵı Germaniyadaǵı yaxudiylerdiń awhalı arasındaǵı parallelikti salıstıradı.

 Mazmunı 
XV ásirde Parijde Notre Dame soborınıń qońıraw qaǵıwshısı, búkir, biraq haq júrekli hám baxıtsız Kvazimodo shirkew tárepinen xızmetshidey paydalanıladı. Kvazimodo qalaǵa kelgen cıganlar toparınıń arasındaǵı sulıw, cıgan qızı Esmeraldaǵa ashıq boladı.

Esmeralda bolsa bet-álpeti kelisken júzbası Febusqa ashıq. Sud baslıǵı Frollo da Esmeraldanıń sulıwlıǵına qızıǵıp, júzbasını óltiredi. Jınayattan keyin Frollonıń kórsetpesi menen Esmeralda sıyqırshılıqta ayıplanıp, asılajaq waqtında Kvazimodo tárepinen alıp qashırıladı hám shirkewdi panalaydı.

Shayır Grginoil hám cıganlar baslıǵınıń háreketleri menen korol Esmeraldanıń ayıpsız ekenin túsinip, onı azat etedi, Frollonı qolǵa alıwdı buyıradı. Sol waqıtlarda Frollo soborǵa barıp, Esmeraldanı qanjarı menen óltiriwge háreket etedi. Kvazimodo Frollonı toqtatıp qaladı hám qońıraw minarasınan tómenge qulap óliwine sebepshi boladı. Esmeralda bolsa shayır Grgingoilge ashıq boladı. Olardı sobordıń joqarısınan baqlap turǵan Kvazimodo bolsa, minaradaǵı gargoyl eskertkishine «Nege sizdey bolıp tastan jaratılmadım?» dep soraydı.

 Qarańız 
Notre Dame Soborı (roman)
Notre Dame Soborı (myuzikl)

Kategoriya:Filmler
Kategoriya:Ádebiyat
 Derekler